 Munaasibadan oo ahayd mid balaadhan oo ay ka soo qaybgaleen Madaxweynaha qaranka Somaliland, Mudane Axmed Maxamed Silaanyo, Madaxweyne ku xigeenka ahna gudoomiyaha guddida abaaraha heer qaran, Mudane Cabdiraxmaan Cabdilaahi Ismaaciil Saylici, gudoomiyeyaasha iyo maayarada gobolada dalka qaar ka mid ah, xubno ka socday guddiyadii gobolada u fadhiyey guddida heer qaran, wasiiro, culimada dalka, xisbiyada qaranka, xildhibaano, haween iyo haldoorka bulshada Somaliland oo madashan ka wada muuqday, halkaasina badankoodu hadalo ay ka jediyeen waxay ka markhaati kaceen hawshii ay qaranka u hayeen guddidaasi inay ahayd mid culayskeeda iyo waayeheeda xambaarsanayd balse ay dhabar adag iyo dedaal daacadnimo ku dheehan tahay ay kaga baxeen, Allena ku asturay hawshaasi. 